**Pasvalio rajono savivaldybės administracijos Saločių seniūnija**

**AIŠKINAMASIS RAŠTAS PRIE 2017M. METINIŲ BIUDŽETO VYKDYMO ATASKAITŲ**

2017m. Pasvalio rajono savivaldybės administracijos Saločių seniūnijai pagal programų sąmatas su patikslinimais patvirtintas asignavimų planas 255,7 tūkst. eurų. Iš jų: 200,2 tūkst. eurų savivaldybės savarankiškoms funkcijoms finansuoti; 48,9 tūkst. eurų valstybinėms funkcijoms ir 6,6 tūkst. eurų teikiamoms paslaugoms finansuoti. 2017m. gautas finansavimas sudaro 251,1 tūkst. eurų; atitinkamai kasinės išlaidos – 251,1 tūkst. eurų. Iš jų: 195,8 tūkst. eurų savivaldybės savarankiškoms funkcijoms finansuoti; 48,9 tūkst. eurų valstybinėms funkcijoms ir 6,4 eurų teikiamoms paslaugoms finansuoti.

2017m. darbo užmokesčio planas seniūnijai pagal programų sąmatas su patikslinimais patvirtintas 118,2 tūkst. eurų (94,9 tūkst. eurų savivaldybės savarankiškoms funkcijoms finansuoti; 23,3 tūkst. eurų valstybinėms funkcijoms ). 2017 m. gautas finansavimas bei kasinės išlaidos darbo užmokesčiui sudarė 116,1 tūkst. eurų (iš jų: 92,8 tūkst. eurų savivaldybės savarankiškoms funkcijoms finansuoti; 23,3 tūkst. eurų valstybinėms funkcijoms finansuoti).

2017m. asignavimų planas turtui įsigyti pagal programų sąmatas su patikslinimais patvirtinta 9,4 tūkst. eurų (iš jų: 8,2 tūkst. eurų savivaldybės savarankiškoms funkcijoms finansuoti, 1,2 tūkst. eurų teikiamoms paslaugoms finansuoti). 2017 m. gautas finansavimas bei kasinės išlaidos turtui – 9,1 tūkst. eurų (iš jų: 8 tūkst. Lt savivaldybės savarankiškoms funkcijoms finansuoti, 1,2 tūkst. eurų teikiamoms paslaugoms finansuoti).

Seniūnijos biudžetinių lėšų sąskaitoje, pavedimų lėšų sąskaitoje pinigų likučio nei 2017m. sausio 1d., nei 2017m. gruodžio 31 d. nebuvo. Įplaukų už paslaugas sąskaitoje 2017m. sausio 1d. pinigų likutis -2,4 tūkst. eurų, o gruodžio 31 d.-0,9 tūkst. eurų. 2017m.sausio 01d. įplaukų už paslaugas biudžetinėms įstaigoms sąskaitoje pinigų likutis 12,0 tūkst. eurų, o gruodžio 31 d.- 15,3 tūkst. eurų.

Saločių seniūnijos bendras asignavimų planas įvykdytas 98,20 proc. Iš jų: 97,80 proc. savivaldybės savarankiškoms funkcijoms finansuoti; 100 proc. valstybinėms funkcijoms ir 97 proc. teikiamoms paslaugoms finansuoti.

Saločių seniūnijos kreditorinis įsiskolinimas 2017-12-31 buvo 1,5 tūkst. eurų. Tai 2017m. gruodžio mėn. skolos įmonėms už prekes ir paslaugas. Mokėtinas sumas ataskaitinio laikotarpio pabaigai palyginus su 2017 m. gruodžio 31 d. duomenimis, skolos sumažėjo 2,4 tūkst.eurų.

Pagal išlaidų ekonominės klasifikacijos straipsnius:

**2.1.1.1.1.1.** Darbo užmokestis pinigais-2016m. gruodžio 31 d. įsiskolinimas 0,2 tūkst. euro. Tai pagal 2015-06-30 d. įstatymą Nr. XII-1927 „Asmenų, kuriems už darbą apmokama iš valstybės ar savivaldybės biudžeto lėšų, dėl ekonomikos krizės neproporcingai sumažinto darbo užmokesčio dalies grąžinimo“ priskaičiuotas darbo užmokestis. Metų pradžioje jis - 0,1 tūkst. eurų.

**2.1.2.1.1.1.** Socialinio draudimo įmokos metų pabaigoje ir pradžioje buvo panašios nesiekė 0,1 tūkstančio euro.

**2.2.1.1.1.6.** – Transporto išlaikymas 2017-12-31 buvo -0,3 tūkst. eurų. Įsiskolinimas palyginus su 2016 m. gruodžio 31 d. duomenimis sumažėjo 0,1 tūkst. eurų. Skolą numatoma padengti gavus asignavimus 2018 m. sausio mėn.

**2.2.1.1.1.20.** – Komunalinės paslaugos 2017-12-31 buvo 1,1 tūkst.eurų. Skola lyginant su 2017 m. pradžia sumažėjo 2,3 tūkst. eurų. Seniūnija skolinga už elektros energiją, vandenį. Skolą planuojama sumažinti 2018 m. sausio mėn.

Debitorinio įsiskolinimo (biudžeto lėšos) 2017 m. gruodžio 31 d. buvo 0,5 tūkst. eurų, metų pradžioje jis buvo panašus 0,4 tūkst. eurų.

Seniūnas Algimantas Mašalas

L. Steponaitienė, el.p. l.steponaitiene@pasvalys.lt, tel. nr. 8-451- 54063